PATVIRTINTA

Kauno Juozo Naujalio muzikos

gimnazijos direktoriaus

2021 m. sausio 11 įsakymu Nr. VĮ - 5

**KAUNO JUOZO NAUJALIO MUZIKOS GIMNAZIJOS**

**2021–2024 METŲ STRATEGINIS VEIKLOS PLANAS**

# VIZIJA

Kauno Juozo Naujalio muzikos gimnazija – atvira inovacijoms, pasižyminti veiksminga vadyba ir savivalda, suteikianti muzikos profesinės kompetencijos pradmenis valstybinė gimnazija, skirta išskirtinių gabumų muzikai turintiems mokiniams, priimamiems konkurso būdu iš Kauno regiono ir visos šalies.

**MISIJA**

Kauno Juozo Naujalio muzikos gimnazijos misija – teikti kokybišką formalųjį ugdymą išskirtinių gabumų muzikai turintiems mokiniams pagal specializuoto ugdymo krypties programas (pradinio, pagrindinio ir vidurinio ugdymo kartu su muzikos ugdymu).

# 2017–2020 METŲ STRATEGINIO PLANO ĮGYVENDINIMO ATASKAITA

1 tikslo „Gerinti ugdymo proceso kokybę gimnazijoje ir siekti mokinių aukštų ugdymosi rezultatų” įgyvendinimas.

|  |  |  |
| --- | --- | --- |
| **Tikslo įgyvendinimo rodiklis / kriterijus** | **Planuota pasiekti 2020 m.** | **Pasiekta 2020 m.** |
| 1. Baigiamųjų klasių mokinių, įgijusių pradinį išsilavinimą, dalis (proc.) | 100 | 100 |
| 1. Baigiamųjų klasių mokinių, įgijusių pagrindinį išsilavinimą, dalis (proc.) | 100 | 100 |
| 1. Baigiamųjų klasių mokinių, įgijusių vidurinį išsilavinimą, dalis (proc.) | 100 | 100 |
| 1. Pažangių mokinių dalis mokykloje 1–IV klasės (proc.) | 98 | 99 |
| 1. Mokinių, nepasiekusių minimalios visų bendrojo ugdymo mokomųjų dalykų pagrindinio pasiekimų lygio ribos (6 balų), dalis 5–8 kl. (proc.) | 6 | 0 |
| 1. Mokinių, nepasiekusių minimalios visų bendrojo ugdymo mokomųjų dalykų pagrindinio pasiekimų lygio ribos (6 balų), dalis I–IV kl.(proc.) | 4 | 0 |
| 1. Mokinių, kurių bent vieno dalyko pagrindinio ugdymo pasiekimo patikrinimas (toliau –PUPP) įvertintas 9–10 balais, dalis (proc.) | 80 | 10 (2019 m.) |
| 1. Mokinių, pasiekusių visų bendrojo ugdymo mokomųjų dalykų aukštesnįjį (9–10 balų) pasiekimų lygį, dalis 5–8 kl. (proc.) | 10 | 10 |
| 1. Mokinių, pasiekusių visų bendrojo ugdymo mokomųjų dalykų aukštesnįjį (9–10 balų) pasiekimų lygį, dalis I–IV kl. (proc.) | 14 | 3 |
| 1. Valstybinius brandos egzaminus (toliau – VBE) išlaikiusiųjų mokinių dalis nuo laikiusiųjų egzaminus | 100 | 78 |
| 1. Vidutiniškai per mokslo metus praleistų 1 mokiniui tenkančių pamokų skaičius | 40 | 104 |
| 1. Vidutiniškai per mokslo metus be pateisinamos priežasties praleistų 1 mokiniui tenkančių pamokų skaičius | 39 | 26 |
| 1. Mokinių dalis, kuriems per 1 metus suteikta mokymosi, psichologinė, socialinė, konsultacinė ir kitokia pagalba (proc.) | 100 | 100 |
| 1. Mokinių dalis, gebanti bendrauti, bendradarbiauti, konstruktyviai spręsti konfliktus 5–IV kl. (proc.) | 100 | 100 |

2 tikslo „Tapti Kauno regione muzikinio švietimo ir bendrakultūriniu muzikinio ugdymo centru” įgyvendinimas.

|  |  |  |
| --- | --- | --- |
| **Tikslo įgyvendinimo rodiklis /kriterijus** | **Planuota pasiekti 2020 m.** | **Pasiekta 2020 m.** |
| 1. Iš kitų savivaldybių atvykusių mokytis mokinių dalis (proc.) | 24 | 21 |
| 2. Mokinių, dalyvavusių šalies bei tarptautiniuose konkursuose, festivaliuose skaičius per 1 metus | 60 | 39 |
| 3. Meninio ugdymo specializacijų skaičius | 26 | 21 |
| 4. Bendradarbiavimo partnerių skaičius | 18 | 26 |
| 5. Surengtų atvirų durų dienų skaičius per 1 metus | 3 | 3 |
| 6. Studentų, atlikusių gimnazijoje praktiką, skaičius | 13 | 16 |
| 7. Gabių muzikai mokinių, kuriems suteiktos meistriškumo pamokos, skaičius | 27 | 28 |

IŠVADA APIE PASIEKTUS TIKSLUS

Įsigyti nauji muzikos instrumentai, visose grupinių pamokų klasėse įrengti projektoriai, įdiegtas internetinio ryšio tinklas visuose mokomuosiuose kabinetuose, aukšta mokytojų profesinė kvalifikacija ir kompetencija leido užtikrinti informacinių technologijų efektyvų naudojimą ugdymo procese, mokiniai pelnė prizines vietas ne tik respublikiniuose, bet ir tarptautiniuose konkursuose. Užklupusi pandemija išmokė mokytojus vesti pamokas ne tik klasėse, bet ir nuotoliniu būdu.

Mokytojų kvalifikacijos tobulinimas, pagalbos mokiniui specialistų komandinis darbas įgalino efektyvų pagalbos mokiniams teikimą, mokinių ugdymo pasiekimų gerinimą, mokytojų kompetencijų tobulinimą.

Analizuojant pirmojo tikslo įgyvendinimo rodiklius / kriterijus, iš išsikeltų 14 rodiklių pasiekti arba viršijo planuojamus rezultatus 10 rodiklių, 4 rodikliai buvo nepasiekti.

Atlikus nepasiektų rodiklių analizę, pastebėta, kad mažėja mokinių procentinė dalis nuo visų mokinių, kurie mokosi visus bendrojo ugdymo mokomuosius dalykus aukštesniuoju lygiu (ypač I-IV klasėse), mažėja mokinių išlaikiusių PUPP 9–10 balais. Taip pat sumažėjo mokinių, kurie išlaikė pasirinktus valstybinius brandos egzaminus, procentinė dalis. Tokius rezultatus galėjo įtakoti ir didelis praleistų pamokų skaičius bei  nuotolinio mokymo iššūkiai ir nevisiškai racionalūs mokinių pasirinkimai (2020 m. lietuvių kalbos ir literatūros VBE išlaikė 69,2 proc. mokinių, matematikos VBE išlaikė 44,4 proc. mokinių).

Analizuojant antrojo tikslo įgyvendinimo rodiklius / kriterijus, iš išsikeltų 7 rodiklių pasiekti 4. Kiti rodikliai nepasiekti dėl objektyvių priežasčių: nebuvo gauta pakankamai vietų bendrabutyje, mokiniai mažiau dalyvavo konkursuose dėl pasaulį ištikusios pandemijos, meninio ugdymo specializacijų skaičius nepadidėjo dėl organizacinių trikdžių.

# Gimnazijos prioritetai 2021–2024 m.:

1. Kokybiškas visų vykdomų programų (pradinio, pagrindinio, vidurinio kartu su muzikos ugdymu) ugdymo užtikrinimas.
2. Socialiai ir emociškai saugi, sveika ir jauki mokymosi aplinka, užtikrinanti sąlygas bręsti muzikaliai, kūrybingai, sąmoningai asmenybei.

**2021–2024 metų strateginiai tikslai:**

**1 strateginis tikslas – tobulinti pradinio, pagrindinio ir vidurinio ugdymo kartu su muzikos ugdymu kokybę, į visą ugdymo procesą įtraukiant socialinių emocinių kompetencijų ugdymą, siekiant aukštesniųjų mokymosi rezultatų.**

|  |  |  |
| --- | --- | --- |
| **Tikslo įgyvendinimo rodiklis / kriterijus** | **2020 m. būklė** | **2024 m. siekis** |
| 1. Baigiamųjų klasių mokinių, įgijusių pradinį išsilavinimą, dalis (proc.) | 100 | 100 |
| 1. Baigiamųjų klasių mokinių, įgijusių pagrindinį išsilavinimą, dalis (proc.) | 100 | 100 |
| 1. Baigiamųjų klasių mokinių, įgijusių vidurinį išsilavinimą, dalis (proc.) | 100 | 100 |
| 1. Pažangių mokinių dalis mokykloje 1–IV klasės (proc.) | 99 | 99 |
| 1. Mokinių, kurių bent vieno dalyko PUPP įvertinimas yra 9–10 balų, dalis (proc.) | 10 | 20 |
| 1. Mokinių, pasiekusių visų ugdymo mokomųjų dalykų aukštesnįjį pasiekimų lygį, dalis 1-4 kl. (proc.) | 31 | 35 |
| 1. Mokinių, pasiekusių visų bendrojo ugdymo mokomųjų dalykų aukštesnįjį (9–10 balų) pasiekimų lygį, dalis 5–8 kl. (proc.) | 10 | 10 |
| 1. Mokinių, pasiekusių visų bendrojo ugdymo mokomųjų dalykų aukštesnįjį (9–10 balų) pasiekimų lygį, dalis I–IV kl. (proc.) | 3 | 5 |
| 1. VBE išlaikiusiųjų mokinių dalis nuo visų laikiusiųjų egzaminus (proc.) | 78 | 90 |
| 1. Vidutiniškai per mokslo metus be pateisinamos priežasties praleistų 1 mokiniui tenkančių pamokų skaičius | 26 | 15 |
| 1. Mokinių, kuriems suteikta mokymosi, socialinė, psichologinė ir kt. pagalba, dalis nuo mokinių, kuriems ji reikalinga (proc.) | 100 | 100 |
| 1. 5–IV klasių mokinių, stebinčių savo individualią pažangą, dalis (proc.) | 50 | 80 |
| 1. Mokykloje nė karto per 2 mėnesius patyčių nepatyrusių 5–8, I–IV klasių mokinių dalis nuo visų 5–8, I–IV klasių mokinių (proc.) | 75 | 80 |
| 1. Atliktų apklausų, naudojantis tiesiogine veiklos įsivertinimo platforma IQESonline, skaičius | 2 | 3 |
| 1. Bendri ir tikslingi kvalifikacijos tobulinimo renginiai mokytojams | 1 | 2 |
| 1. Mokytojų, įgyvendinančių LIONS QUEST programą, skaičius | 18 | 40 |

# 1 tikslui pasiekti numatyti uždaviniai:

1. **Gerinti mokinių mokymosi rezultatus:**

1.1. Kryptingai vykdyti ugdymo veiklos individualizavimą ir diferencijavimą.

1.2. Teikti veiksmingą pedagoginę, socialinę ir psichologinę pagalbą mokiniams, patiriantiems mokymosi sunkumų.

* 1. Skatinti itin gabių muzikai mokinių, baigusių 8 ir II gimnazijos klases, mokymosi tęstinumą gimnazijoje.
  2. Diegti ugdymo turinio inovacijas (elektroninių mokymosi išteklių naudojimas bendrojo ugdymo ir muzikos teorijos dalykų pamokose).
  3. Kiekvieno mokinio individualios pažangos stebėjimo, įsivertinimo ir vertinimo sistemos įgyvendinimas.
  4. Mažinti mokinių praleidžiamų pamokų be priežasties skaičių.

1. **Ugdyti mokinių ir mokytojų socialines emocines kompetencijas:**

2.1. Sukurti bendrą mokyklos SEU viziją.

2.2. Parengti SEU įgyvendinimo planą.

2.3. Užtikrinti SEU įgyvendinamo plano stebėseną.

2.4. Tobulinti mokytojų socialinių emocinių gebėjimų sampratą ir jų ugdymą.

2.5. Tobulinti bendradarbiavimą su šeimomis ir bendruomene.

2.6. Teikti nuolatinį grįžtamąjį ryšį mokiniams ir jų tėvams (globėjams, rūpintojams), akcentuojant mokymosi sėkmes.

1. **Tobulinti gimnazijos administracijos, mokytojų ir švietimo pagalbos specialistų bendrąsias ir dalykines kompetencijas:**

3.1. Tobulinti informacinių technologijų naudojimo kompetenciją.

* 1. Tobulinti mokinio pažinimo ir asmenybės brandos vertinimo kompetenciją.
  2. Tobulinti nuotolinio mokymo(si) kompetencijas.
  3. Tobulinti gimnazijos mokytojų veiklos įsivertinimą ir vertinimą.

1. **Atnaujinti pastatus, infrastruktūrą, įrangą, priemones, kuriant saugią ir sveiką ugdymo(si) aplinką gimnazijoje:**
   1. Gimnazijos patalpų būklės gerinimas (pastatų, mokomųjų klasių remontas).
   2. Edukacinių erdvių pastatų viduje ir kieme sukūrimas.
   3. Bendrojo ir muzikinio ugdymo įrangos ir priemonių atnaujinimas, kompiuterinių technologijų platesnis įdiegimas.
2. **Užtikrinti strateginio plano 1 tikslo ir uždavinių įgyvendinimo stebėseną:**
   1. Teikti metodinę pagalbą mokytojams, atliekant ugdomosios veiklos stebėseną ir analizę.
   2. Kiekvienais metais, rengiant metinius veiklos planus, įvertinti strateginio plano 1 tikslo siekimo būklę ir numatyti uždavinių įgyvendinimo rodiklius.

**2 strateginis tikslas – siekti, kad gimnazija taptų prieinama visiems išskirtinių gabumų muzikai turintiems vaikams iš viso Kauno regiono ir šalies.**

|  |  |  |
| --- | --- | --- |
| **Tikslo įgyvendinimo rodiklis / kriterijus** | **2020 m. būklė** | **2024 m. siekis** |
| 1. Iš kitų savivaldybių atvykusių mokytis mokinių dalis nuo visų gimnazijoje besimokančių mokinių (proc.) | 21 | 22 |
| 1. Mokinių, dalyvavusių šalies bei tarptautiniuose konkursuose, festivaliuose gautų diplomų (laureatų ir diplomantų) skaičius per 1 metus | 64 | 70 |
| 1. Meninio ugdymo specializacijų skaičius | 21 | 23 |
| 1. Bendradarbiavimo partnerių, su kuriais sistemingai vykdomos veiklos, skaičius | 15 | 20 |
| 1. Dalyvavimas „Kaunas – Europos kultūros sostinė 2022” renginiuose (renginių skaičius 2021-2022 m. iš viso) | 0 | 5 |
| 1. Besimokančių mokinių Tėvų dienų ir atvirų durų dienų būsimiems mokiniams skaičius | 3 | 4 |
| 1. Studentų, atlikusių gimnazijoje praktiką, skaičius | 16 | 13 |
| 1. Gabių muzikai mokinių, kuriems suteiktos meistriškumo pamokos, skaičius | 28 | 32 |
| 1. Gimnazijos mokytojų surengtų meistriškumo kursų skaičius | 3 | 5 |
| 1. Pamokų, mokinių tėvai pristato savo profesijas, veiklas, skaičius | 2 | 7 |

**2 tikslui pasiekti numatyti uždaviniai:**

* + - 1. **Aktyvinti bendravimą ir bendradarbiavimą gimnazijos viduje ir su socialiniais partneriais:**
  1. Išlaikyti ryšius su esamais partneriais ir sudaryti naujas bendradarbiavimo bei partnerystės sutartis, vykdant ar dalyvaujant projektuose, konkursuose, paskaitose, meistriškumo kursuose.
  2. Inicijuoti gimnazijos dalyvavimą „Kaunas – Europos kultūros sostinė 2022” renginiuose, veiklose.
  3. Teikti konsultacijas muzikai gabiems vaikams Kauno regione.
  4. Rengti bendras kvalifikacijos kėlimo programas ir edukacinius projektus Kauno regiono neformaliojo ugdymo įstaigų mokytojams ir mokiniams.
  5. Dalintis gerąja patirtimi.
  6. Skatinti bendruomenės narių į(si)traukimą į gimnazijos veiklą (plečiant kultūrinį akiratį, skatinant pažintinį aktyvumą ir inicijuojant prasmingas veiklas, projektus).

1. **Užtikrinti mokinių, atvykusių iš kitų savivaldybių apgyvendinimą:**
   1. Apgyvendinti mokinius Švietimo ir mokslo ministerijai pavaldžios įstaigos bendrabutyje.
   2. Organizuoti mokinių gyvenančių bendrabutyje maitinimą.
2. **Plėsti vykdomų švietimo programų spektrą:**
   1. Atlikti tyrimą ir analizę, siekiant išsiaiškinti būsimų ir esamų mokinių saviraiškos poreikius ir jų gebėjimus.
   2. Tenkinant mokinių saviraiškos poreikius, pagal galimybes plėsti vykdomų programų spektrą.
3. **Užtikrinti strateginio plano 2 tikslo ir uždavinių įgyvendinimo stebėseną:**
   1. Teikti visuomenei informaciją apie gimnaziją ir jos vykdomą veiklą internetinėje svetainėje, socialiniuose tinkluose.
   2. Kiekvienais metais, rengiant metinius veiklos planus, įvertinti strateginio plano 2 tikslo siekimo būklę ir numatyti uždavinių įgyvendinimo rodiklius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Gimnazijos tarybos posėdžio

2021 m. sausio 8 d.

Protokoliniu nutarimu Nr. GT-1